   اوسلو (ويب ڊيسڪ) اداڪارا حرا ماني ۽ ڳائڻي عائمه بيگ جي گڏ ڳايل گيت جي وڊيو وائرل ٿي وئي. ڊرامي ”دو بول“ ذريعي شهرت جي بلندين تي پهتل حرا ماني پنهنجي بهترين اداڪاريءَ جو سلسلو جاري رکندي مداحن کان داد ماڻي رهي آهي، جڏهن ته عائمه بيگ پڻ اڀرندڙ فنڪارا آهي، جنهن جي گلوڪاري جي هر ڪو تعريف ڪندي نظر ايندو آهي. حرا ماني ۽ عائمه بيگ ٻئي اوسلو ۾ (آءِ پي پي اي) ايوارڊ شو ۾ موجود هيون، جتي عائمه بيگ، حرا کي چئي رهي هئي ته هوءَ پنهنجي مشهور ڊرامي ”دو بول“ جو او ايس ٽي گيت ڳائي ڏيکاري. ان موقعي تي ٻنهي گڏجي اهو گيت ڳايو ته سامهون ويٺل ايوارڊ شو ۾ شريڪ مداحن ۽ فنڪارن طرفان ٻنهي کي ڀرپور داد ڏنو ويو، جڏهن ته سندن ويڊيو پڻ سوشل ميڊيا تي وائرل ٿي وئي آهي.